**Kevin Mark Sheedy** (født 21. oktober 1959 i Builth Wells i Wales) er en irsk tidligere fotballspiller som spilte på midtbanen i sin aktive karriere. Han er mest kjent for sitt lange opphold hos Everton FC fra 1982 til 1992, men også for en rekke andre klubber. Sheedy var en del av Irlands tropp både under EM i fotball 1988 og VM i fotball 1990.

Klubbkarriere
-------------

Sheedy startet sin fotballkarriere hos Hereford United FC i 1975, hvor han på tre sesonger spilte like over 70 seriekamper og noterte seg for åtte mål. I juli 1978 meldte han overgang til storklubben Liverpool FC på en overgangssum verdt £80 000, men slet med å få spilletid i konkurranse med langt mer etablerte spillere samt den to år yngre landsmannen Ronnie Whelan. Resultatet ble kun ni seriekamper på drøye fire sesonger. I 1982 ble Sheedy solgt til naborivalen Everton FC for £100 000, hvor han omsider etablerte seg i førstelagstroppen på midtbanen sammen med blant andre Peter Reid og Paul Bracewell.

Hos Everton fikk han over 310 seriekamper fordelt over en periode på ti år, og noterte seg for 77 seriemål. Flere av disse kom som et resultat av frispark, og gjennom hele 1980-tallet var han en av førstedivisjons (øverste nivå) mestscorende på frispark. Sheedy var også en typisk tilrettelegger og gav mange målgivende pasninger til Evertons spisser Gary Lineker, Graeme Sharp og Andy Gray. Han var med på å vinne FA-cupen i 1984, selv om han mistet finalen mot Watford FC på grunn av skade. Sheedy var videre med på å vinne førstedivisjon både i 1984/1985-sesongen og 1986/1987-sesongen. Han var også sterkt delaktig i at Everton vant cupvinnercupen i 1984/1985-sesongen, hvor han scoret finalens siste mål mot Rapid Wien (3–1).

I februar 1992 dro han på en fri overgang til Newcastle United FC under ledelse av Kevin Keegan, som han var med på å føre opp til det nydannede Premier League med sine fire mål på 37 seriekamper. Han avsluttet sin karriere hos Blackpool FC i andredivisjon (tredje nivå), hvor han spilte 26 seriekamper i 1993/1994-sesongen.

Landslagskarriere
-----------------

På grunnlag av sin irske far fikk Sheedy sin landslagsdebut for det irske herrelandslaget den 12. oktober 1983 i en EM-kvalifiseringskamp hjemme mot Nederland (2–3). Han ble siden tatt ut i troppen til EM i fotball 1988 av landslagstrener Jack Charlton, hvor han spilte alle Irlands tre gruppespillkamper. Sheedy ble også tatt ut i troppen til VM i fotball 1990, hvor han spilte alle Irlands fem kamper, den siste i kvartfinale mot vertsnasjonen Italia. Han ble for øvrig også den første målscoreren for Irland i et verdensmesterskap da han scoret utligningsmålet i gruppespillkampen mot England (1–1). Fra 1984 til 1993 spilte han totalt 46 landskamper og scoret ni mål for Irland.

Trenerkarriere
--------------

Etter at han la opp som fotballspiller gikk Sheedy inn i trenerrollen som assisterende manager hos Tranmere Rovers FC og Hartlepool United FC (under Mike Newell). I mars 2001 tok han over rollen som manager for Tranmere Rovers på midlertidig basis sammen med Ray Mathias etter at hans landsmann John Aldridge forlot jobben. Managerposisjonen ble i mai samme år overtatt av Dave Watson. I juli 2006 ble Sheedy ansatt som ungdomstrener og akademisjef for sin gamle klubb Everton.

Meritter
--------

Everton FC
* 1. divisjon (2): 1984/1985, 1986/1987
* FA-cupen (1): 1983/1984
* FA Community Shield (4): 1984, 1985, 1986 (delt), 1987
* Cupvinnercupen (1): 1984/1985

Newcastle United FC
* Football League Championship (1): 1992/1993

Referanser
----------

1. ↑  Tofeeweb.com – Hall of Fame, Kevin Sheedy (1982-92) (Av Richard Pike og Marko Poutiainen. Publisert i 1999, besøkt 11. oktober 2012)
2. ↑  FIFA.com – 1990 FIFA World Cup Italy, Match Report: Italy - Republic of Ireland Arkivert 15. juni 2010 hos Wayback Machine. (Besøkt 11. oktober 2012)
3. ↑  FIFA.com – 1990 FIFA World Cup Italy, Match Report: England - Republic of Ireland Arkivert 21. juli 2011 hos Wayback Machine.(Besøkt 11. oktober 2012)
4. ↑  RTE.ie – Sheedy excited about Hartlepool job (Av Amanda Fennelly. Besøkt 11. oktober 2012)
5. ↑  EvertonFC.com – Everton 1-3 Man City (Publisert 21. februar 2009, besøkt 11. oktober 2012)

Eksterne lenker
---------------

* (en) Kevin Sheedy – FIFA Rediger på Wikidata

* (en) Kevin Sheedy – UEFA Rediger på Wikidata

* (en) Kevin Sheedy – Transfermarkt Rediger på Wikidata

* (en) Kevin Sheedy – Transfermarkt (manager) Rediger på Wikidata

* (en) Kevin Sheedy – national-football-teams.com Rediger på Wikidata

* (en) Kevin Sheedy – Soccerbase.com Rediger på Wikidata

* (en) Kevin Sheedy – FootballDatabase.eu Rediger på Wikidata

* (en) Kevin Sheedy – EU-Football.info Rediger på Wikidata

* (en) Kevin Sheedy – FBref Rediger på Wikidata
* (en) Footballdatabase.eu – Player, Kevin Sheedy
* (en) National-football-teams.com – Kevin Sheedy – Spillerprofil

| * v
* d
* r
Irlands tropp – EM i fotball 1988 |
| --- |
| 
* 1 Bonner
* 2 Morris
* 3 Hughton
* 4 McCarthy
* 5 Moran
* 6 Whelan
* 7 McGrath
* 8 Houghton
* 9 Aldridge
* 10 Stapleton (k)
* 11 Galvin
* 12 Cascarino
* 13 O'Brien
* 14 Kelly
* 15 Sheedy
* 16 Peyton
* 17 Byrne
* 18 Sheridan
* 19 Anderson
* 20 Quinn
* Landslagstrener: Charlton

 | Det irske flagget |

| * v
* d
* r
Irlands tropp – VM i fotball 1990 |
| --- |
| 
* 1 Bonner
* 2 Morris
* 3 Staunton
* 4 McCarthy (k)
* 5 Moran
* 6 Whelan
* 7 McGrath
* 8 Houghton
* 9 Aldridge
* 10 Cascarino
* 11 Sheedy
* 12 O'Leary
* 13 Townsend
* 14 Hughton
* 15 Slaven
* 16 Sheridan
* 17 Quinn
* 18 Stapleton
* 19 Kelly
* 20 Byrne
* 21 McLoughlin
* 22 Peyton
* Landslagstrener: Charlton

 | Det irske flagget |

|  |  |
| --- | --- |
| Oppslagsverk/autoritetsdata | Prabook
 |